Hesîçe (parêzgeh)
Hisiça an jî Hesîçe herwiha Hesekê (bi erebî الحسکة, al-Hasakah) parêzgeheke Rojava ye ku li wî welatî piraniya xelkê wê kurd in û hinek Suryan, Aşûr, Kildan, Ermen, Çerkez, Yahûd, Ereb, Turkiman û Êzîdî hene. Parêzgehê Hisiça dikeve nav  Rojavayê Kurdistanê.

Parêzgeha Hesekê li Rojava yê Kurdistanê ye û li bakûrê Sûryê dikeve. Çemê Ceqceq û Xabûr tê ve diherikin, çemê Xabûr yê ku ji Serê Kaniyê tê û pê ve tê xwarê bi aliyê başûr ve, ta ku bi çemê Firat re dibe yek nêzîkî Dêrezorê. Piraniya xelk û nîştevanên Hesekê kurd in. Hijmara nîştevanên Hesekê dighê zêdetirî du milyonan.
 
Ev Parêzgehe li ser çar deveran û çardeh herêman tê parçekirin. Hesekê bi petrol û genimê xwe tê naskirin. Herwiha zeviyê wê yî neftê li Rimêlan û Hol û Çipsa ne. Piraniya nîştevanan çandinê dikin. Bi taybetî di çandina genim û pembo û fêkî wek sêv û tirî de pir navdar e. 

Ji girîngtirînên bajar û bajarokên Hesekê, Qamişlo, Tirbespî, Serê Kaniyê, Dêrik, Amûdê, Çilaxa û Şedadê. Hîna jî gelek  bajar û bajarok tê de hene. Hijmara tevahiya gundewarên Hesekê dighêje 1717 kesî. Hesekê parêzgeheke pir mezin di Rojavayê Kurdistanê de ye û bi taybetî di Kantona Cizîrê de.

Hejmara xelkên vê parêzgehê bêtir ji 2,000,000 kesan e. Bajarên serekî yên parêzgeha Hisiçayê Qamişlo, Hesekê, Amûde, Dêrik, Serê Kaniyê, Tirbespî, Girê Koçer, Girkê Legê, Rimêlan, Dirbêsî, Şedadî û Holê.

Çemên ku di parêzgeha Hesîçeyê re diherikin 
çemê Xabûrê
çemê Cexcexê

Çavkanî